Kazahsztán hosszú időn keresztül a Szovjetunió tagállama volt. A függetlenné válás utáni első hivatalos mérkőzésüket 1992. június 1-jén játszották Türkmenisztán ellen. Az 1994-es vb selejtezőiben még nem vettek részt, majd négy évvel később az 1998-as világbajnokság selejtezőiben indultak először. A selejtezők első körében Pakisztánnal és Irakkal kerültek egy csoportba. Első vb-selejtezőjüket 1997. május 11-én játszották Pakisztán ellen és 3–0-ra győztek. Ezt követően Irakot idegenben 2–1-re, Pakisztánt 7–0-ra verték. Odahaza Irak ellen 3–1-s győzelmet arattak. Hibátlan teljesítmény után bejutottak a rájátszásba. Itt azonban mindössze csak egy győzelmet szereztek az Egyesült arab Emírségek 3–0-s legyőzésével. Üzbegisztán, Japán és Dél-Korea ellen hazai pályán egyaránt 1–1-s döntetlent játszottak. Az idegenbeli selejtezőkön rendre vereséget szenvedtek és a csoport utolsó helyén végeztek 6 ponttal. Az 1996-os és a 2000-es Ázsia-kupára nem sikerült kijutniuk. A 2002-es világbajnokság selejtezőiben rosszabb gólkülönbség miatt nem jutottak tovább a második körbe.